
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 50 

17 Φεβρουάριου 2004 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 59 

Έγκριση του Κανονισμού εσωτερικής λειτουργίας της 
Επιτροπής Διερεύνησης Ατυχημάτων και Ασφάλειας 
Πτήσεων και Οργανισμός της Μονάδας Μελετών και 
Διερεύνησης Αεροπορικών Ατυχημάτων και Συμβά¬ 
ντων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 6 του Ν.2912/2001 «Προσαρμογή στις 
διατάξεις της οδηγίας 94/56/Ε.Κ. του Ευρωπαϊκού Συμ¬ 
βουλίου για την θέσπιση βασικών αρχών που διέπουν τις 
έρευνες ατυχημάτων και συμβάντων Πολιτικής Αεροπο¬ 
ρίας - Ενίσχυση της κρατικής εποπτείας επί των Προτύ¬ 
πων Ασφάλειας Πτήσεων, ρύθμιση συναφών οργανωτι¬ 
κών θεμάτωντης Υπηρεσίας Πολιτικής Αεροπορίας (ΥΠΑ) 
και άλλες διατάξεις» (Α' 94). 

β. Του άρθρου 29Α του Ν. 1558/85 (Α' 137), όπως αυτό 
προστέθηκε με το άρθρο 27 του Ν.2081/92(Α' 154) και 
αντικαταστάθηκε με την παράγρ. 2α του άρθρου 1 του 
Ν.2469/97 (Α'38) 

γ. Του Π.Δ. 81/02 «Συγχώνευση του Υπ. Εθνικής Οικο¬ 
νομίας και Οικονομικών στο Υπουργείο Οικονομίας και Οι¬ 
κονομικών» (Α' 57). 

2. Την 1065956/863/Α0006/15.7.2003 κοινή απόφαση 
του Πρωθυπουργού και Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» (Β’ 
985). 

3. Την ΔΙΔΚ/Φ1/2/13773/15.7.2003 κοινή απόφαση του 
Πρωθυπουργού και του Υπουργού Εσωτερικών Δημο¬ 
σίας Διοίκησης και Αποκέντρωσης για την ανάθεση αρμο¬ 
διοτήτων στον Υφυπουργό Εσωτερικών, Δημοσίας Διοί¬ 
κησης και Αποκέντρωσης Ν. Μπίστη (Β' 985), όπως αυτή 
τροποποιήθηκε με την όμοιά της ΔΙΔΚ/Φ1/2/14145/ 
21.7.2003 (Β' 1000). 

Το γεγονός ότι από τις διατάξεις του παρόντος διατάγ¬ 
ματος προκαλείται ετήσια δαπάνη 1.220.000 Ευρώ περί¬ 
που, η οποία κατά το τρέχον έτος εκτιμάται στο ποσό των 
693.000 Ευρώ περίπου και θα βαρύνει τους ΚΑΕ 0200 και 
0500 του προϋπολογισμού του Υπουργείου Μεταφορών 
και Επικοινωνιών, ειδικός φορέας 39/650. Η ανωτέρω δα¬ 
πάνη κατά τα επόμενα οικονομικά έτη θα καλύπτεται από 


τις πιστώσεις που θα εγγράφονται προς τούτο κατ’ έτος 
στον ανωτέρω προϋπολογισμό. 

5. Την 496/2003 Γνωμοδότηση του Συμβουλίου της Επι¬ 
κράτειας, με πρόταση του Υπουργού Μεταφορών και Επι¬ 
κοινωνιών και των Υφυπουργών Εσωτερικών Δημόσιας 
Διοίκησης και Αποκέντρωσης και Οικονομίας και Οικονο¬ 
μικών, αποφασίζουμε: 

ΚΕΦΑΛΑΙΟ Α' 

ΚΑΝΟΝΙΣΜΟΣ ΕΣΩΤΕΡΙΚΗΣ 
ΛΕΙΤΟΥΡΓΙΑΣ ΤΗΣ ΕΠΙΤΡΟΠΗΣ 

Άρθρο 1 

Έγκριση Κανονισμού 
Εσωτερικής Λειτουργίας της Επιτροπής 

Εγκρίνεται ο Κανονισμός εσωτερικής λειτουργίας της 
Επιτροπής, ο οποίος έχει ως εξής: 

«ΚΑΝΟΝΙΣΜΟΣ ΕΣΩΤΕΡΙΚΗΣ ΛΕΙΤΟΥΡΓΙΑΣ 
ΤΗΣ ΕΠΙΤΡΟΠΗΣ ΔΙΕΡΕΥΝΗΣΗΣ ΑΤΥΧΗΜΑΤΩΝ 
ΚΑΙ ΑΣΦΑΛΕΙΑΣ ΠΤΗΣΕΩΝ 

Άρθρο Πρώτο 
Σύγκληση 

Την Επιτροπή Διερεύνησης Ατυχημάτων και Ασφάλειας 
Πτήσεων, εφεξής καλούμενη "Επιτροπή", συγκαλεί ο 
Πρόεδρός της, εφεξής καλούμενος "Πρόεδρος" και σε 
περίπτωση κωλύματος του ο υπ’ αυτού ορισθείς αναπλη¬ 
ρωτής του. Η ειδοποίηση των μελών γίνεται σύμφωνα το 
άρθρο 14 παρ. 2 του Κώδικα Διοικητικής Διαδικασίας 
(Ν.2690/1999 (Α 45)). 

Άρθρο Δεύτερο 

Συνεδρίαση 

α. Οι συνεδριάσεις της Επιτροπής είναι τακτικές τουλά¬ 
χιστον μία φορά την εβδομάδα και έκτακτες όταν αυτό 
κρίνεται αναγκαίο από τον Πρόεδρο. 

β. Η Επιτροπή μπορεί να συνεδριάζει και χωρίς την πα- 
ρουσίατου Προέδρου. Στην περίπτωση αυτή προεδρεύει 
το μέλος που έχει ορίσει ο Πρόεδρος σύμφωνα με το άρ¬ 
θρο τέταρτο, παράγραφος (δ) του παρόντος. 

γ. Κατά τις συζητήσεις της Επιτροπής τηρούνται πρα¬ 
κτικά, στα οποία καταχωρούνται τα τιθέμενα θέματα, οι 
απόψεις των μελών και οι σχετικές αποφάσεις. Τα πρακτι¬ 
κά τηρούνται από τον Γραμματέα. Σε περίπτωση κωλύμα¬ 
τος του Γ ραμματέα και του αναπληρωτή του, και σε όποι- 

ες άλλες περιπτώσεις ο Πρόεδρος κρίνει ότι η συνεδρία¬ 
ση της Επιτροπής πρέπει να γίνει χωρίς την παρουσία 
Γραμματέα, τότε τα πρακτικά συντάσσονται από το νεό¬ 
τερο κατά την ηλικία μέλος της Επιτροπής. 

Άρθρο Τρίτο 
Απαρτία και Αποφάσεις 

α. Η Επιτροπή έχει απαρτία όταν παρίστανται τουλάχι¬ 
στον τρία (3) μέλη, μεταξύ των οποίων ο Πρόεδρος ή ο 
ορισθείς από αυτόν αναπληρωτής του. 

β. Οι αποφάσεις λαμβάνονται σύμφωνα με το άρθρο 15 
παρ. 1 του Κώδικα Διοικητικής Διαδικασίας. 

γ. Το τελικό πόρισμα της διερεύνησης συντάσσεται πα¬ 
ρουσία του Προέδρου και υπογράφεται απ’ αυτόν, εφό¬ 
σον δεν έχει εξαιρεθεί. 

Άρθρο Τέταρτο 
Ο Πρόεδρος της Επιτροπής 
α. Εκπροσωπεί την Επιτροπή, εποπτεύει την Μονάδα 
και το Γραφείο Γραμματειακής Υποστήριξης και μεριμνά 
για την εύρυθμη λειτουργίας τους. 

β. Έχει την ευθύνη της οικονομικής διαχείρισης των πό¬ 
ρων της Επιτροπής και της Μονάδας, επιβλέπει την σύ¬ 
νταξη του προϋπολογισμού, υπογράφει κάθε σχετικό έγ¬ 
γραφο και διατάσσει την εκταμίευση του εκάστοτε απαι- 
τούμενου ποσού για τις ανάγκες της Επιτροπής και της 
Μονάδας. 

γ. Μπορεί με πράξη του να καθορίζει για ορισμένη χρο¬ 
νική διάρκεια ένα μέλος της Επιτροπής που θα έχει την ευ¬ 
θύνη της ειδοποίησης των λοιπών μελών της και της λή- 
ψεως των αναγκαίων μέτρων για την έναρξη της διερεύ- 
νησης. Το μέλος αυτό θα εκτελεί κατά περίπτωση και το 
έργο του συνδέσμου μεταξύ της Επιτροπής και των διε¬ 
ρευνητών και θα έχει την εποπτεία της διερεύνησης. 

δ. Με πράξη του καθορίζει ένα Μέλος της Επιτροπής 
που θα τον αναπληρώνει στην άσκηση των καθηκόντων 
του, σε κάθε περίπτωση απουσίας ή άλλου σοβαρού κω¬ 
λύματος του. 

ε. Ορίζει με πράξη του, που μπορεί να συνίσταται σε επι- 
σημείωση στο φάκελο, το μέλος ή τα μέλη της Επιτροπής 
που θα εισηγηθούν επί του ατυχήματος ή συμβάντος. 

στ. Ορίζει με πράξη του τους διερευνητές της Μονάδας 
και τις επιμέρους ομάδες διερεύνησης κατά περίπτωση. 

ζ. Ορίζει με πράξη του τον Γ ραμματέα της Επιτροπής 
και τον αναπληρωτή του, όπως και τον υπάλληλο που θα 
εκτελέσει ορισμένη αποστολή. 

η. Προεδρεύει της Επιτροπής για την τελική έκδοση του 
πορίσματος ατυχήματος ή συμβάντος και την διαμόρφω¬ 
ση των συστάσεων που απορρέουν από ή κατά την διε- 
ρεύνηση για την πρόληψη παρομοίων ατυχημάτων και 
συμβάντων 

θ. Μεριμνά για την εύρυθμη λειτουργία της Επιτροπής 
και κατευθύνει το έργο που αναφέρεται στην πραγματο¬ 
ποίηση των στόχων της στους τομείς διερεύνησης ατυ¬ 
χημάτων και ασφάλειας πτήσεων. 

ι. Εισηγείται στο Υπουργό Μεταφορών και Επικοινωνιών 
τις ενδεχόμενες αναγκαίες κανονιστικές ρυθμίσεις που 
τυχόν επιβάλλονται από τις διαπιστώσεις που προκύ¬ 
πτουν από τα αποτελέσματα των ερευνών και των πορι¬ 
σμάτων αεροπορικών ατυχημάτων και συμβάντων. 

ια. Σε περίπτωση ατυχήματος, ο Πρόεδρος είναι ο μό¬ 
νος αρμόδιος εκ μέρους της Επιτροπής για την ενημέρω¬ 
ση του κοινού και των ΜΜΕ σχετικά με το γεγονός και την 
εξέλιξη του έργου της διερεύνησης. 


ιβ. Επιμελείται της αποστολής αντιγράφων του πορί¬ 
σματος στους φορείς που ορίζονται στο Ν. 2912/01 και 
της ενημέρωσης των ενδιαφερομένων υπό τους περιορι¬ 
σμούς του άρθρου 22 του νόμου αυτού και των διεθνών 
συμβάσεων. 

ιγ. Φροντίζει για την δημοσίευση περίληψης εκάστου 
πορίσματος σύμφωνα με την παράγραφο 7 του άρθρου 
14τουΝ. 2912/01. 

ιδ. Συνάπτει τις απαιτούμενες συμβάσεις των παραγρά¬ 
φων 4 και 5 του άρθρου 6του Ν.2912/01. 

ιε. Τοποθετεί τον Διευθυντή, τους Προϊσταμένους των 
Τμημάτων της Μονάδας και κατανέμει το προσωπικό στις 
επιμέρους οργανικές μονάδες ύστερα από εισήγηση του 
Προϊσταμένου. 

ιστ. Συντάσσει ετήσιες εκθέσεις αξιολόγησης του Διευ- 
θυντού της Μονάδας και του προσωπικού της Γραμματεί- 
ας Προέδρου και Μελών της Επιτροπής. 

ιζ. Εγκρίνει την μετακίνηση στο εσωτερικό ή στο εξωτε¬ 
ρικό των μελών της Επιτροπής, του προσωπικού της Μο¬ 
νάδας και των κατά περίπτωση Τεχνικών Συμβούλων. 

ιη. Ασκεί πειθαρχικό έλεγχο εφ’ όλωντων υπαλλήλωντης 
Μονάδας, σύμφωνα με τις διατάξειςτου Ν.2683/99 (Α' 19). 

Άρθρο Πέμπτο 
Γραμματέας της Επιτροπής 

α. Ο Γ ραμματέας και ο αντικαταστάτης του είναι υπάλ¬ 
ληλοι της Μονάδας και ορίζονται από τον Πρόεδρο. 

β. Ο Γ ραμματέας είναι υπεύθυνος για την τήρηση και 
ενημέρωση του βιβλίου πρακτικών της Επιτροπής. 

Άρθρο Έκτο 

Εξαιρέσεις και Ασυμβίβαστο 

Γ ια την εξαίρεση και το ασυμβίβαστο των καθηκόντων 
των μελών της Επιτροπής εφαρμόζονται οι διατάξεις του 
άρθρου 7 του Κώδικα Διοικητικής Διαδικασίας.» 

ΚΕΦΑΛΑΙΟ Β' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΜΟΝΑΔΑΣ 
Άρθρο 2 

Διάρθρωση Μονάδας 

Η Μονάδα Μελετών και Διερεύνησης Αεροπορικών Ατυ¬ 
χημάτων και Συμβάντων ανήκει οργανικά στην Επιτροπή. 
Λειτουργεί σε επίπεδο Διεύθυνσης, διοικείται από τον 
Πρόεδρο και τον προϊστάμενο της, και διαρθρώνεται ως 
εξής: 

α) Τμήμα Διερευνήσεων. 

β) Τμήμα Πρόληψης, Μελετών, Ανάλυσης, Εφαρμογών 
και Στατιστικής. 

γ) Τμήμα Διοικητικής και Οικονομικής Υποστήριξης, 
δ) Γραμματεία Προέδρου και Μελών της Επιτροπής. 

Άρθρο 3 

Αρμοδιότητες Προϊσταμένου της Μονάδας 
Ο Προϊστάμενος της Μονάδας: 

α. Διευθύνει τη Μονάδα σύμφωνα με τους νόμους του 
κράτους, τις Διεθνείς Συμβάσεις και τις αποφάσεις του 
Προέδρου της Επιτροπής. 

β. Παρακολουθεί την απόδοση των Τμημάτων της Μο¬ 
νάδας και δίδει τις αναγκαίες οδηγίες. 

γ. Εισηγείται στον Πρόεδρο της Επιτροπής την κατανο¬ 
μή του προσωπικού της Μονάδας στις επιμέρους οργανι¬ 
κές μονάδες, ανάλογα με τις υπάρχουσες ανάγκες. 

δ. Εισηγείται την άσκηση πειθαρχικού έλεγχου των 
υπαλλήλων της Μονάδας, εκτός του προσωπικού του 
Γραφείου Γραμματειακής Υποστήριξης. 

ε. Συντάσσει τις εκθέσεις αξιολόγησης του προσωπικού 
της Μονάδας, μετά την αξιολόγηση από τους προϊσταμέ¬ 
νους των τμημάτων. 

στ. Ενημερώνει τον Πρόεδρο της Επιτροπής για κάθε 
περίπτωση ατυχήματος ή συμβάντος που χρήζει διερεύ- 
νησης. 

ζ. Υποβάλλει το σχέδιο πορίσματος και τις συνοπτικές 
εκθέσεις έρευνας, με το φάκελο του ατυχήματος ή συμ¬ 
βάντος στον Πρόεδρο της Επιτροπής και προσκομίζει 
οποιοδήποτε άλλο στοιχείο του ζητηθεί απάτην Επιτροπή. 

η. Υποβάλλει στον Πρόεδρο το σχέδιο του ετήσιου προ¬ 
ϋπολογισμού της Επιτροπής και της Μονάδας. 

Άρθρο 4 

Γραμματεία Προέδρου και Μελών της Επιτροπής. 

Η Γ ραμματεία Προέδρου και Μελών της Επιτροπής λει¬ 
τουργεί σε επίπεδο αυτοτελούς Γραφείου, υπαγόμενο 
απ’ ευθείας στον Πρόεδρο της Επιτροπής. Στις αρμοδιό¬ 
τητες του Γ ραφείου ανήκει η γραμματειακή εξυπηρέτηση 
του Προέδρου και των μελών της Επιτροπής κατά την 
άσκηση των καθηκόντων τους. 

Άρθρο 5 

Αρμοδιότητες της Μονάδας 

Οι Αρμοδιότητες της Μονάδας αναλυτικά κατά Τμήμα 
είναι: 

α. Τ μήμα Διερευνήσεων: 

Οργάνωση και εκπαίδευση ομάδων διερεύνησης. Εκ¬ 
πόνηση διαδικασιών διερεύνησης αεροπορικών ατυχη¬ 
μάτων και συμβάντων. Παρακολούθηση και ενημέρωση 
σχετικά με τους κανονισμούς που διέπουν την Πολιτική 
Αεροπορία (ΥΠΑ, σχετικά Αππθχθ5, ϋοουπίθηίετου ΙΟΑΟ 
και σχετικά ύΑΒε). Αναλύσεις, τεχνικές έρευνες, συνερ¬ 
γασία με εσωτερικά και εξωτερικά τεχνολογικά κέντρα. 
Διαχείριση του Συστήματος Αναφοράς Περιστατικών 
(Οοουιτθηοθ Βθροάίηρ δγείθίτι). Συλλογή στοιχείων απα¬ 
ραίτητων για την διερεύνηση του αεροπορικού ατυχήμα¬ 
τος. Σύνταξη εκθέσεων διερευνήσεων ατυχημάτων και 
συστάσεων ασφαλείας. Παρακολούθηση των αναθεωρή¬ 
σεων του Παραρτήματος (Αππθχ) 13 της Σύμβασης του 
Σικάγου και μέριμνα γιατην ενσωμάτωση τους στο εθνικό 
δίκαιο της χώρας. Μέριμνα για την ενημέρωση και συμ¬ 
μόρφωση του Ελληνικού Αεροπορικού χώρου επί θεμά¬ 
των Ασφαλείας Πτήσεων, σύμφωνα με τις υποδείξεις των 
ΙΟΑΟ και ΕΟΑΟ. 

β. Τμήμα Πρόληψης, Μελετών, Ανάλυσης, Εφαρμογών 
και Στατιστικής: 

Μελέτη και προώθηση μέτρων για την ασφάλεια των 
πτήσεων με σκοπό την πρόληψη αεροπορικών ατυχημά¬ 
των και συμβάντων. Διαχείριση του Συστήματος Αναφο¬ 
ράς Περιστατικών (ΟοουΐΎΘηοθ Βθροάίπρ δγείθίτι). Τήρη¬ 
ση και επεξεργασία στατιστικών στοιχείων ατυχημάτων 
και συμβάντων σε εθνική και διεθνή βάση. Συλλογή και 
ανάλυση στοιχείων σχετικών με την ασφάλεια πτήσεων, 
ιδίως για προληπτικούς λόγους. Παρακολούθηση της 
εφαρμογής των συστάσεων ασφαλείας των πορισμάτων. 
Ηλεκτρονική σύνδεση με τους Διεθνείς Οργανισμούς 
(ΙΟΑΟ, ΕΟΑΟ, ύΑΑ, ΡΑΑ κλπ) για την αποστολή και λήψη 
πληροφοριών που αφορούν στην ασφάλεια πτήσεων. Συ¬ 
νεργασία με τα άλλα Τμήματα της Μονάδας για έκδοση 


εγχειριδίων σχετικών με ατυχήματα που συνέβησαν και 
τις συστάσεις ασφαλείας που εκδόθηκαν προς ενημέρω¬ 
ση του αεροπορικού χώρου, 
γ. Τμήμα Διοικητικής και Οικονομικής Υποστήριξης: 
Χειρισμός όλων των θεμάτων του προσωπικού της Μο¬ 
νάδας, πειθαρχικών, αδειών και νοσηλειών. Έκδοση γενι¬ 
κών εγκυκλίων διοίκησης προσωπικού. Χειρισμός θεμά¬ 
των που προκύπτουν από την άσκηση προσφυγών ή αιτή¬ 
σεων ακυρώσεως ενώπιον των διοικητικών δικαστηρίων. 
Χειρισμός θεμάτων καταστάσεως του προσωπικού της 
Μονάδας και τήρηση προσωπικού μητρώου του προσω¬ 
πικού της. Μέριμνα γιατην προώθηση προγραμμάτων εκ¬ 
παίδευσης σε συνεργασία με την ΥΠΑ, ΓΕΑ και άλλους εκ¬ 
παιδευτικούς φορείς. Κατάρτιση και εκτέλεση τακτικού 
προϋπολογισμού στα πλαίσια του προϋπολογισμού του 
Υπουργείου Μεταφορών και Επικοινωνιών. Εκτέλεση δα¬ 
πανών πληρωμών εξωτερικού και εσωτερικού για διάφο¬ 
ρες εργασίες της Επιτροπής και της Μονάδας καθώς και 
σύναψη πάσης φύσεως συμβάσεων με δημόσιους ή ιδιω¬ 
τικούς φορείς της ημεδαπής ή αλλοδαπής. Εκπόνηση και 
παρακολούθηση εφαρμογής κανονισμού προμηθειών. 
Χειρισμός θεμάτων προμηθειών γενικά. Διαχείριση υλι¬ 
κών εξοπλισμού της Μονάδας. Μηχανοργάνωση στοιχεί¬ 
ων διοίκησης υλικού. Μισθοδοσία προσωπικού. Γραμμα¬ 
τειακή υποστήριξη της Μονάδας. Μετάφραση των πορι¬ 
σμάτων διερεύνησης αεροπορικών ατυχημάτων. 

Άρθρο 6 

Καθήκοντα Προϊσταμένων Τμημάτων 

Καθήκοντα των Προϊσταμένων των Τμημάτων της Μο¬ 
νάδας είναι, ιδίως: 

Η υλοποίηση της αποστολής του Τμήματος. Η αποδοτι¬ 
κή λειτουργία αυτού. Η κατανομή του διαθέσιμου προσω¬ 
πικού και τωντεχνικών μέσων που διαθέτει το Τμήμα, ανά¬ 
λογα με την προτεραιότητα που έχει τεθεί και τον προ¬ 
γραμματισμό του Τμήματος. Η παρακολούθηση σε 
συνεχή βάση της απόδοσης του Τμήματος συνολικά, αλ¬ 
λά και ατομικά κάθε υπαλλήλου που ανήκει σ’ αυτό, η πα¬ 
ρέμβαση με διορθωτικές πρωτοβουλίες και παροχή υπο¬ 
στήριξης, όταν απαιτείται. Η συμμετοχή στον προσδιορι¬ 
σμό των στόχων και των προτεραιοτήτων της Μονάδας. Η 
επεξεργασία προτάσεων πολιτικής και σχεδίων κανονι¬ 
στικού περιεχομένου στα πλαίσια της αρμοδιότητας του 
Τμήματος. Σύσταση εκθέσεων αξιολόγησης για όλο το 
προσωπικό του Τμήματος. 

ΚΕΦΑΛΑΙΟ Γ 
ΜΟΝΙΜΟ ΠΡΟΣΩΠΙΚΟ 

Άρθρο 7 

Διάκριση θέσεων κατά κλάδους μονίμου προσωπικού. 

Οι θέσεις του μονίμου προσωπικού της Μονάδας δια- 
κρίνονται, κατά κατηγορία και κλάδους ως εξής: 

1. Κατηγορία ΠΕ, θέσεις δεκατρείς (13), οι οποίες κατα- 
νέμονται στους παρακάτω κλάδους: 
α. Κλάδος Αερολιμενικών, θέσεις τρεις (3) 
β. Κλάδος Ελεγκτών Εναέριας Κυκλοφορίας, θέσεις 
δύο (2) 

γ. Κλάδος Μετεωρολόγων, θέση μία (1) 
δ. Κλάδος Ηλεκτρονικών, θέση μία (1) 
ε. Κλάδος Μηχανικών Αεροναυπηγών, θέσεις δύο (2) 
στ. Κλάδος Μηχανολόγων Μηχανικών, θέση μία (1) 
ζ. Κλάδος Διοικητικού - Οικονομικού, θέσεις τρεις (3) 

2. Κατηγορία ΤΕ, θέσεις δύο (2), στους κλάδους: 
α. Κλάδος Ηλεκτρονικών, θέση μία (1) 

β. Κλάδος Διοικητικού - Λογιστικού , θέση μία (1) 

3. Κατηγορία ΔΕ, θέσεις δύο (2), στους κλάδους: 
α. Κλάδος Διοικητικού, θέση μία (1) 

β. Κλάδος Οδηγών αυτοκινήτων, θέση μία (1) 

Πέραν των ανωτέρω θέσεων συνιστάται μία (1) θέση 
στον βαθμό του Διευθυντού, εκτός βαθμολογικής κλίμα¬ 
κας κλάδων, για όλους τους κλάδους της Κατηγορίας ΠΕ. 
Οι λοιπές θέσεις κατατάσσονται στους προβλεπόμενους, 
κατά κατηγορία, βαθμούς του άρθρου 79 του Ν.2683/99. 

Άρθρο 8 

Προσόντα Αερολιμενικών 

Προσόντα διορισμού ορίζονται: 
α. Πτυχίο ΑΕΙ της ημεδαπής ή ισότιμο και αναγνωρισμέ¬ 
νο πτυχίο της αλλοδαπής, 
β. Άριστη γνώση της Αγγλικής γλώσσας, και 
γ. Πενταετής τουλάχιστον προϋπηρεσία σε θέση του 
κλάδου Αερολιμενικών της Υπηρεσίας Πολιτικής Αεροπο¬ 
ρίας. 

Άρθρο 9 

Προσόντα Ελεγκτών Εναερίου Κυκλοφορίας 

Προσόντα διορισμού ορίζονται: 
α. Πτυχίο ΑΕΙ της ημεδαπής ή ισότιμο και αναγνωρισμέ¬ 
νο πτυχίο της αλλοδαπής, 
β. Πτυχίο Ελεγκτού Εναερίου Κυκλοφορίας, 
γ. Άριστη γνώση της Αγγλικής γλώσσας, και 
δ. Πενταετής τουλάχιστον προϋπηρεσία ως ελεγκτής 
εναέριας κυκλοφορίας σε επιχειρησιακή οργανική θέση 
σε Υπηρεσία Πολιτικής Αεροπορίας. 

Άρθρο 10 

Προσόντα Μετεωρολόγων 

Προσόντα διορισμού ορίζονται: 
α. Πτυχίο ΑΕΙ θετικής κατεύθυνσης της ημεδαπής ή ισό¬ 
τιμων και αναγνωρισμένων ανωτάτων σχολών της αλλο¬ 
δαπής, και επιπλέον μεταπτυχιακός τίτλος στην Μετεω¬ 
ρολογία (Ενδεικτικό στην Μετεωρολογία από ΑΕΙ) διάρ¬ 
κειας τουλάχιστον δύο (2) ετών από Ανώτατη Σχολή της 
ημεδαπής ή αντίστοιχο μεταπτυχιακό τίτλο από Ανώτατη 
Σχολή της αλλοδαπής ή πτυχίο μετεωρολόγου Α' Τάξεως 
της Σχολής Μετεωρολόγων της Εθνικής Μετεωρολογικής 
Υπηρεσίας και άριστη γνώση της Αγγλικής γλώσσας, ή 
β. Πτυχίο του Τμήματος Μετεωρολόγων της σχολής 
Ικάρων, πενταετής τουλάχιστον εμπειρία στην Αεροναυ¬ 
τική Μετεωρολογία και άριστη γνώση της Αγγλικής 
γλώσσας. 

Άρθρο 11 

Προσόντα ΠΕ Ηλεκτρονικών 

Προσόντα διορισμού ορίζονται: 
α. Πτυχίο Ηλεκτρονικού Μηχανικού Ανώτατης Πολυτε¬ 
χνικής Σχολής της ημεδαπής ή ισότιμο και αναγνωρισμέ¬ 
νο πτυχίο Ανωτάτων Σχολών της αλλοδαπής ή πτυχίο Τη¬ 
λεπικοινωνιών Ηλεκτρονικών (ΤΗ) του Τμήματος Μηχανι¬ 
κών της Σχολής Ικάρων, 
β. Άριστη γνώση της Αγγλικής γλώσσας, και 
γ. Πενταετήςτουλάχιστονπροϋπηρεσία σε αεροπορική 
εταιρία ή σε Υπηρεσία Πολιτικής Αεροπορίας. 

Άρθρο 12 

Προσόντα ΠΕ Μηχανικών Αεροναυπηγών 


Προσόντα διορισμού ορίζονται: 
α. Πτυχίο Αεροναυπηγού Μηχανικού Ανώτατης Πολυ¬ 
τεχνικής Σχολής της ημεδαπής ή ισότιμο και αντίστοιχο 
πτυχίο Ανωτάτων Σχολών της αλλοδαπής ή πτυχίο της 
Σχολής Ικάρων (Τμήματος Μηχανικών), 
β. Άριστη γνώση της Αγγλικής γλώσσας, και 
γ. Πενταετήςτουλάχιστονπροϋπηρεσία σε αεροπορική 
εταιρία ή σε Υπηρεσία Πολιτικής Αεροπορίας. 

Άρθρο 13 

Προσόντα ΠΕ Μηχανολόγων Μηχανικών 

Προσόντα διορισμού ορίζονται: 
α. Πτυχίο Μηχανολόγου Μηχανικού Ανώτατης Πολυτε- 
χνικήςΣχολήςτηςημεδαπήςή ισότιμο και αντίστοιχο πτυ¬ 
χίο Ανωτάτων Σχολών της αλλοδαπής, 
β. Άριστη γνώση της Αγγλικής γλώσσας, και 
γ. Πενταετήςτουλάχιστονπροϋπηρεσία σε αεροπορική 
εταιρία ή σε Υπηρεσία Πολιτικής Αεροπορίας. 

Άρθρο 14 

Προσόντα ΠΕ Διοικητικού - Οικονομικού 

Προσόντα διορισμού ορίζονται: 
α. Για τις δύο θέσεις, πτυχίο Νομικής Σχολής, Σχολών 
Πολιτικής Επιστήμης, Δημόσιας Διοίκησης, Οικονομικών 
Επιστημών ΑΕΙ της ημεδαπής ή ισότιμης και αναγνωρι¬ 
σμένης σχολήςτης αλλοδαπής. Πολύ καλή γνώση της Αγ¬ 
γλικής γλώσσας. 

β. Για την τρίτη θέση, πτυχίο Ελληνικής Φιλολογίας ΑΕΙ 
της ημεδαπής και άριστη γνώση της Αγγλικής γλώσσας, 
ή πτυχίο Αγγλικής Φιλολογίας ΑΕΙ της ημεδαπής ή ισότι¬ 
μος τίτλος αντίστοιχης ειδικότητας σχολών της αλλοδα¬ 
πής. 

Άρθρο 15 

Προσόντα ΤΕ Ηλεκτρονικών 

Προσόντα διορισμού ορίζονται: 
α. Πτυχίο Ηλεκτρονικών ΤΕΙ της ημεδαπής ή ισότιμος 
τίτλος αντίστοιχης ειδικότητας σχολών της αλλοδαπής ή 
της Σχολής Τεχνικών Υπαξιωματικών Αεροπορίας, 
β. Πολύ καλή γνώση της Αγγλικής γλώσσας, και 
γ. Πενταετής τουλάχιστον εμπειρία, σε ηλεκτρονικά αε¬ 
ροσκαφών (Ανίοπίοε) πολιτικής αεροπορίας. 

Άρθρο 16 

Προσόντα ΤΕ Διοικητικού - Λογιστικού 

Προσόντα διορισμού ορίζονται: 

Τα προβλεπόμενα στο άρθρο 13 του π.δ. 50/01 (Α' 39) 
και επιπλέον πολύ καλή γνώση της Αγγλικής γλώσσας. 

Άρθρο 17 

Προσόντα ΔΕ Διοικητικού 

Προσόντα διορισμού ορίζονται: 

Τα προβλεπόμενα στο άρθρο ΙδτουΠ.Δ. 50/01 (Α'39). 
Πολύ καλή γνώση της Αγγλικής γλώσσας. Εμπειρία σε 
εταιρεία αερομεταφορών θα λαμβάνεται υπόψη. 

Άρθρο 18 

Προσόντα ΔΕ Οδηγών Αυτοκινήτων 

Προσόντα διορισμού ορίζονται: 

Τα προβλεπόμενα στο άρθρο 21 του Π.Δ.50/01 (Α' 39) 
και επαγγελματική άδεια οδηγού αυτοκινήτων Δ' κατηγο¬ 
ρίας. 

ΚΕΦΑΛΑΙΟ Δ' 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 

ΑΟΡΙΣΤΟΥ ΧΡΟΝΟΥ 

Άρθρο 19 

Καθορισμός Θέσεων 

1. Τέσσερις (4) θέσεις χειριστών αεροσκαφών που δια- 
κρίνονται: 

α. Τρεις (3) θέσεις χειριστών αεροπλάνων. 

β. Μία (1) θέση χειριστή ελικοπτέρου. 

2. Δύο (2) θέσεις μηχανικών αεροσκαφών. 

3. Μία (1) θέση κλινικού ψυχολόγου. 

Άρθρο 20 

Προσόντα πρόσληψης 

Προσόντα πρόσληψης του προσωπικού με σχέση ερ¬ 
γασίας ιδιωτικού δικαίου αορίστου χρόνου ορίζονται: 

1. Για τους χειριστές αεροπλάνων: πτυχίο ιπταμένου 
της Σχολής Ικάρων ή Επαγγελματικής Σχολής Χειριστών 
Αεροπλάνων ημεδαπής ή αναγνωρισμένης Σχολής της 
αλλοδαπής, και πτυχίο τουλάχιστον επαγγελματία χειρι¬ 
στή επί αεροπλάνων ή αντίστοιχο πτυχίο αλλοδαπής ανα¬ 
γνωρισμένο από την Υπηρεσία Πολιτικής Αεροπορίας 
(ΥΠΑ). Αποδεδειγμένη πτητική πείρα επί αεροπλάνων με 
σύνολο ωρών πτήσεως τουλάχιστον οκτώ χιλιάδων 
(8.000) ή πέντε χιλιάδων (5.000) εκ των οποίων χίλιες πε¬ 
ντακόσιες 1500 ώρες σε αεριωθούμενα άνω των πενήντα 
θέσεων. Πολύ καλή γνώση της Αγγλικής γλώσσας και ηλι¬ 
κία όχι μεγαλύτερη των πενήντα πέντε (55) ετών. 

2. Για τους χειριστές ελικοπτέρων: πτυχίο ιπταμένου 
της Σχολής Ικάρων ή Επαγγελματικής Σχολής Χειριστών 
Ελικοπτέρων της ημεδαπής ή αναγνωρισμένης Σχολής 
της αλλοδαπής, πτυχίο τουλάχιστον επαγγελματία χειρι¬ 
στή επί στροφειοπτέρων ή αντίστοιχο πτυχίο αλλοδαπής 
αναγνωρισμένο από την ΥΠΑ. Αποδεδειγμένη πτητική πεί¬ 
ρα επί ελικοπτέρων με σύνολο ωρών πτήσεως τουλάχι¬ 
στον τριών χιλιάδων (3.000). Πολύ καλή γνώση της Αγγλι¬ 
κής γλώσσας και ηλικία όχι μεγαλύτερη των πενήντα πέ¬ 
ντε (55) ετών. 

3. Γ ια τους μηχανικούς αεροσκαφών: Πτυχίο της Σχο¬ 
λής Τεχνικών Υπαξιωματικών Αεροπορίας ή Πτυχίο μηχα¬ 
νικού αεροσκαφών Τεχνικού Λυκείου ή Ενιαίου Πολυκλα- 
δικού Λυκείου ή Τεχνικού Επαγγελματικού Εκπαιδευτηρί¬ 
ου Δευτεροβάθμιας Εκπαίδευσης. Πτυχίο Συντηρητού 
αεροσκαφών ΥΠΑ τύπου II σκάφους και κινητήρα. Δεκαε¬ 
τή τουλάχιστον εμπειρία στη συντήρηση αεροσκαφών 
Δημοσίων Μεταφορών ή Γενικής Αεροπορίας. Πολύ καλή 
γνώση της Αγγλικής γλώσσας και ηλικία όχι μεγαλύτερη 
των πενήντα πέντε (55) ετών. Ικανότητες επίτύπου αερο¬ 
σκαφών θεωρούνται πρόσθετο προσόν σε περίπτωση 
ίσης βαθμολογίας. 

4. Γιατον κλινικό ψυχολόγο: πτυχίο ψυχολογίας ΑΕΙ της 
ημεδαπής ή ισότιμο αντιστοίχου ειδικότητας της αλλοδα¬ 
πής και επιπλέον μεταπτυχιακό τίτλο στην ψυχολογία ή 
μεταπτυχιακή εξειδίκευση τουλάχιστον ενός (1) έτους 
στην κλινική ψυχολογία της Οικογένειας και των Ομάδων 
σε κρίση. Άριστη γνώση της Αγγλικής γλώσσας. 

ΚΕΦΑΛΑΙΟ Ε' 

Άρθρο 21 

Θέσεις Προϊσταμένων 

1. Της Μονάδας προΐσταται μόνιμος υπάλληλος Κατη¬ 


γορίας ΠΕ, εφόσον, εκτός από τα τυπικά προσόντα που 
απαιτούνται από τον Υπαλληλικό Κώδικα, έχει πενταετή 
τουλάχιστον εμπειρία στις διερευνήσεις αεροπορικών 
ατυχημάτων. 

2. Του Τμήματος Διερευνήσεων προΐσταται μόνιμος 
υπάλληλος από τους κλάδους της κατηγορίας ΠΕ, πλην 
των μονίμων υπαλλήλων ΠΕτου κλάδου Διοικητικού - Οι¬ 
κονομικού. 

3. Του Τμήματος Πρόληψης, Μελετών, Ανάλυσης, 
Εφαρμογών και Στατιστικής προΐσταται μόνιμος υπάλλη¬ 
λος από τους κλάδους της κατηγορίας ΠΕ, πληντων μονί¬ 
μων υπαλλήλων ΠΕτου κλάδου Διοικητικού - Οικονομικού. 

4. Του Τμήματος Διοικητικής και Οικονομικής Υποστή¬ 
ριξης προΐσταται μόνιμος υπάλληλος του κλάδου Διοικη¬ 
τικού - Οικονομικού από τον την κατηγορία ΠΕ, πτυχιού- 
χος Νομικής ή Πολιτικών ή Οικονομικών Επιστημών. 

5. Της Γραμματείας Προέδρου και Μελών της Επιτρο¬ 
πής προΐσταται μόνιμος υπάλληλος από τις κατηγορίες 
ΠΕ, ΤΕ ή ΔΕ Διοικητικού. 

ΚΕΦΑΛΑΙΟ ΣΤ' 

ΡΥΘΜΙΣΗ ΕΙΔΙΚΩΝ ΘΕΜΑΤΩΝ 

Άρθρο 22 

Διαπίστωση γνώσεως ξένης γλώσσας 

Όπου στις διατάξεις του παρόντος διατάγματος προ- 
βλέπεται ως προσόν διορισμού η άριστη ή πολύ καλή γνώ¬ 
ση της Αγγλικής γλώσσας εφαρμόζονται οι διατάξεις του 
άρθρου 28του Π.Δ.50/01 (Α'39). 

Άρθρο 23 

Υπηρεσιακά Συμβούλια 

Το προσωπικό της Μονάδας υπάγεται στην αρμοδιότη¬ 
τα των υπηρεσιακών και πειθαρχικών συμβουλίων τα 
οποία είναι αρμόδια για το προσωπικό του Υπουργείου 
Μεταφορών και Επικοινωνιών σύμφωνα με τον Ν.2683/99. 

Άρθρο 24 

Διερευνητές αεροπορικών ατυχημάτων 

1. Διερεύνηση αεροπορικών ατυχημάτων και συμβά¬ 
ντων μπορούν να διεξάγουν οι κάτωθι ύστερα από σχετι¬ 
κή εκπαίδευση στην πρόληψη και διερεύνηση αεροπορι¬ 
κών ατυχημάτων σε εξειδικευμένες σχολές του εσωτερι¬ 
κού ή του εξωτερικού: 

α. Οι υπηρετούντες στην Μονάδα μόνιμοι υπάλληλοι και 
οι υπάλληλοι με σχέση εργασίας ιδιωτικού δικαίου αορί¬ 
στου χρόνου που ορίζονται με απόφαση του Προέδρου 
και ονομάζονται διερευνητές. 

β. Τα μέλη της Επιτροπής εφόσον ορισθού ν προς τούτο 
με απόφαση του Προέδρου. 

2.0 Πρόεδρος της Επιτροπής ορίζει κατά την κρίση του 
και ανάλογα με το είδος του ατυχήματος ή συμβάντος το 
διερευνητή ή τους διερευνητές καιτον επικεφαλής αυτών. 

3. Οι διερευνητές, βάσει προγράμματος που καταρτίζει 
η Μονάδα, υποχρεούνται, καθ’ όλο το έτος να ευρίσκο- 
νται σε ετοιμότητα για άμεση μετακίνηση σε οποιοδήπο- 
τε σημείο της Επικράτειας ή και εκτός αυτής, σε περίπτω¬ 
ση που συμβεί αεροπορικό ατύχημα σε αεροσκάφος, η 
διερεύνηση του οποίου ανήκει στην αρμοδιότητα της Επι¬ 
τροπής, σύμφωνα με τις διατάξεις του Ν. 2912/01. 

Άρθρο 25 
Μετατάξεις 

Σε περιπτώσεις που οι θέσεις των άρθρων 8 έως 13 και 
15, πληρούνται με την διαδικασία της μετάταξης, σύμφω¬ 
να με την ισχύουσα νομοθεσία, οι υποψήφιοι πρέπει να 
διαθέτουν πενταετή τουλάχιστον προϋπηρεσία σε το- 

μείς ανάλογους με τα καθήκοντα που θα αναλάβουν, 
όπως αυτά περιγράφονται στις αρμοδιότητες των τμη¬ 
μάτων που θα τοποθετηθούν. Η κατοχή πιστοποιητικού 
παρακολούθησης σχολών διερεύνησης αεροπορικών 
ατυχημάτων της ημεδαπής ή αλλοδαπής και η εμπειρία 
στις διερευνήσεις αεροπορικών ατυχημάτων θεωρείται 
πρόσθετο προσόν. 

ΚΕΦΑΛΑΙΟ Ζ' 

ΤΕΛΙΚΕΣ ΔΙΑΤΑΞΕΙΣ 

Άρθρο 26 
Ισχύς 

Το διάταγμα αυτό ισχύει από της δημοσιεύσεως του 
στην Εφημερίδα της Κυβερνήσεως. 


Στον Υπουργό Μεταφορών και Επικοινωνιών αναθέτου¬ 
με τη δημοσίευση και εκτέλεση του παρόντος Διατάγμα¬ 
τος. 

Αθήνα, 12 Φεβρουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Ν. ΜΠΙΣΤΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡΙΣΤΟΣ ΒΕΡΕΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θί.ςτ - θ-ητΐ3ίΙ: ννθ0ηπ33ίθΓ @ β1.0Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410)597449 
( 26610 ) 89 127 
( 26610 ) 89 105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΙΌΓη και μέχρι 100 σελίδες σε 5 ουίΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊηΐθίτίθΐ: ΗΗρ://νννννν.Θΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































